Մինչ այդ նա ցանկություն հայտնեց հյուրընկալ երկրի գործարարների ներդրումները տեսնել Հայաստանում, որին կարելի է համարել հուսալի եւ կայուն գործընկեր։ Անդրադառնալով նախորդ տարվա ցուցանիշներին, նախագահը հայտնեց, որ առկա է տնտեսական տեսանելի աճ։ Նույնը սպասվում է նաեւ այս տարի, ինչի համար երկրում կուտակվել է անհրաժեշտ ներուժ։ Դա նախ առեւտրի ամենալիբերալ ռեժիմն է նախկին ԽՍՀՄ հանրապետություններից, բանկային կայացած համակարգը։ "Մենք մեզ դիտում ենք որպես Հարավային Կովկասի ամենակազմակերպված երկիր", - նշեց Ռոբերտ Քոչարյանը եւ ավելացրեց, որ ապագայում տեսնում ենք Հայաստանը որպես "մտավոր սերվիսների կենտրոն"։ Մեր առավելությունը ժողովրդի կրթվածությունն է, նորի նկատմամբ ընկալունակ լինելը։ Նախագահը թվարկեց նաեւ Հայաստանի խնդիրները` Լեռնային Ղարաբաղի հակամարտությունը, բարեփոխումների շարունակվող ընթացքը։ Այդուհանդերձ, ընդգծվեց, որ երկու երկրների փոխհարաբերություններում գործարարներն առաջ են անցել միջպետական կապերից եւ անհրաժեշտ է լրացնել իրավապայմանագրային հիմքը, ինչն էլ տեղի ունեցավ երկօրյա այցի ընթացքում։ Ստորագրվեցին 7 պայմանագրեր, այդ թվում` "Կրկնակի հարկումը բացառելու մասին" եւ "Կապիտալ ներդրումների խրախուսման եւ փոխադարձ պաշտպանության մասին" փաստաթղթերը։